2 หุ้นสุดจิ๊ด! วิ่งแรงพุ่งชนซิลลิ่ง
2 หุ้นสุดจิ๊ด! วิ่งแรงพุ่งชนซิลลิ่ง ตัวแรก JTS วิ่งชนซิลลิ่งเป็นวันที่ 2 จากข่าวดีเตรียมได้งานวางระบบจาก JAS ส่วนอีกตัวหุ้น SIM รับอานิสงค์จากนโยบายแจกมือถือก่อนซิมดับสิ้นเดือนธ.ค นี้ 
22 ธ.ค. 2558

ผู้สื่อข่าวรายงานว่า ในวันนี้มีหุ้น 2 ตัวที่ปรับตัวขึ้นชนซิลลิ่ง ซึ่งทั้งสองหลักทรัพย์ซื้อขายอยู่ในตลาดหลักทรัพย์แห่งประเทศไทย หรือ SET โดยหุ้นตัวแรกได้แก่ บริษัท จัสมิน เทเลคอม ซิสเต็มส์ จำกัด (มหาชน) หรือ JTS ปิดตลาดวันนี้อยู่ที่ 1.93 บาท บวก 0.44 บาท หรือ 29.53% สูงสุด 1.93 บาท ต่ำสุด 1.73 บาท มูลค่าการซื้อขาย 249.85 ล้านบาท โดยราคาหุ้นปรับตัวขึ้นซิลลิ่งเป็นวันที่ 2 จากวานนี้ (21 ธ.ค.) ราคาหุ้นชนซิลลิ่งอยู่ที่ 1.49 บาท ลบ 0.34 บาท หรือ 29.57% สูงสุด 1.49 บาท ต่ำสุด 1.35 บาท มูลค่าการซื้อขาย 119.40 ล้านบาท
ทั้งนี้ บล.คันทรี่ กรุ๊ป ระบุในบทวิเคราะห์ว่า การที่ JAS เข้าสู่ธุรกิจ mobile เต็มตัวจากการชนะมูล 4G คลื่น 900 MHz ในส่วนการวางระบบจำนวนมากของ JAS จะเกิดแน่ แต่วันนี้มาสนใจ JTS (บริษัทลูกของ JAS) ที่มีแววได้รับงานวางระบบอย่างมากมาย  จึงเป็นหุ้นเก็งกำไรตัวสำคัญประจำสัปดาห์  แม้ค่า PE จะสูง แต่ราคาหุ้นต่ำกว่า Book กว่า 25% หรือคิดเป็น Book ประมาณ 1.50 บาท
 
ขณะเดียวกันหุ้นอีกตัวคือบริษัท สามารถ ไอ-โมบาย จำกัด (มหาชน) หรือ SIM ปิดตลาดวันนี้ราคาอยู่ที่ 1.32 บาท บวก 0.30 บาท หรือ 29.41% สูงสุด 1.32 บาท ต่ำสุด 1.05  บาท ด้วยมูลค่าซื้อขาย 178.56 ล้านบาท
โดยบล.กรุงศรี แนะ”เก็งกำไรระยะสั้น”หุ้น SIM เนื่องจากรับอานิสงค์จากนโยบายแจกมือถือก่อนซิมดับสิ้นเดือนธ.ค นี้ โดยเฉพาะ ADVANC จะต้องแจกมากถึง 10 ล้านเครื่อง
 
 
 
*ทั้งนี้ข้อมูลที่มีการนำเสนอข้างต้น เป็นเพียงข้อแนะนำจากข้อมูลพื้นฐานเพื่อประกอบการตัดสินใจของนักลงทุนเท่านั้น และมิได้เป็นการชี้นำ หรือเสนอแนะให้ซื้อหรือขายหลักทรัพย์ใดๆ การตัดสินใจซื้อหรือขายหลักทรัพย์ใดๆ ของผู้อ่าน ไม่ว่าจะเกิดจากการอ่านบทความในเอกสารนี้หรือไม่ก็ตาม ล้วนเป็นผลจากการใช้วิจารณญาณของผู้อ่าน